Ha ho e-s’o hlake hore na ke batho ba ba kae ba lletsoeng ke litšepe kaha maobane ka Sontaha Phala ea Sepolesa sa Lesotho Inspector Mopeli a hlaloselitse Mosotho h’a s’o fumane lintlha tse felletseng mabapi le ketsahalo eo.Le ha ho le joalo, mosebetsi ea bokellang lekhetho sebakeng seo, ea sa ratang ho hlalosoa ka mabitso, ka ha a sa fuoa tumello ea ho bua ke beng ba hae, o bontšitse ha teraka e hlalositsoeng e fetile liatleng tsa bona ka tokomane e hlalositseng e se e hlalobiloe.
Leha lintlha boholo li ne li eso hlakisoe, eka teraka eo e ne e jarelletse hoo beng ka thepa ba neng ba itlo kiba-kiba ka likete-kete tsa liranta hojane ba se saretsoe ke sepolesa, ho latela theko ea seterateng. Bo-ramakoloi ba ema thabeng 2
Motlotlehi o re ‘o koalletsoe’1
“Ka la 23 Pulugoana, Selibe Mochoboroane o ile a ntetsetsa a re o kopa ke mo thuse ka koloi le moqhobi oa eona letsatsi le hlahlamang ho ea Thaba- Pechela, empa Mlongeni o ile a re oa kula a ba a nkopa linomoro tsa ngakeng moo a neng a lakatsa ho ea teng, ” ke Ratšele eo.
Litaba tsena li boela li hlahella lengolong leo Mlongeni a neng a le ngolletse Ratšele e le ho fana ka mabaka a ka etsang hore a se lelekoe mosebetsing.
Lengolong o ne a bile a phethela ka hore o tla amohela qeto e ’ngoe le e ’ngoe eo Ratšele a tlang ho e nka.
Ka Moqebelo, Ratšele h’a bua le Mosotho o itse “Re fihlile moo re ke keng ra tsoela-pele ka mosebetsi oa rona le eena, hoseng fela ka Mantaha ha ke fihla mosebetsing ke mo fa lengolo la teleko a tsamaee.”
“Mlongeni ke motho ea itaolang a sa laoleheng, a ikelang moo a ratang ka nako ea mosebetsi,” ho boletse Ratšele.
O bile a re o ne a ngotse marangrang a facebook hore ba bang ba ntse ba rotela lieta Thaba-Phechela koana moo eena Apesi a neng a le hona teng.